สวัสดีค่ะ หนูมีก้อนแข็งๆที่ช่องคลอด เวลานั่งก็ปวด จับก็ปวดค่ะ มันจะเป็นอะไรไหมค่ะ เป็นมาอาทิตย์แล้วคะ
สวัสดีค่ะ ก้อนเนื้อที่อยู่ตรงช่องคลอด อาจเป็น1.หากอยู่ที่บริเวณแคม อาจเป็นถุงน้ำของต่อมบาร์โธลิน ซึ่งจะคลำได้เป็นก้อนนิ่ม ไม่เจ็บ ไม่ปวด แต่หากมีการอักเสบเกิดขึ้น ก็จะทำให้เจ็บและปวดได้2. ซีสต์ของช่องคลอด (vaginal cyst) เช่น inclusion cyst, Gartner' duct cyst, urothelial cyst ซึ่งอาจพบเป็นมาแต่กำเนิด หรืออาจเกิดตามหลังการคลอดบุตร ไม่ได้ทำให้เจ็บหรือปวด ไม่ได้อันตรายอะไร อาจไม่จำเป็นต้องรักษา3. ติ่งเนื้อหรือเนื้องอกธรรมดาของช่องคลอด มักไม่ได้ทำให้เจ็บหรือปปวด4. มดลูกหย่อนตัวหรือมดลูกต่ำ หรือช่องคลอดที่หย่อนตัวลงออกพ้นปากช่องคลอด โดยทำให้เห็นเป็นก้อนกลมๆ และสามารถดันให้กลับเข้าไปได้ มักพบในผู้สูงอายุ ผู้ที่คลอดลูกหลายคน คลอดลูกที่มีน้ำหนักตัวมาก เป็นต้น แต่จะไม่ได้ทำให้เจ็บหรือปวด5. หูดหงอนไก่ แต่จะคลำได้เป็นตุ่มที่ผิวมีลักษณะขรุขระ เกิดจากการติดเชื้อไวรัส ซึ่งติดต่อจากการมีเพศสัมพันธ์ มักไม่ทำให้เกิดอาการอะไร แต่อาจทำให้มีอาการเจ็บขณะมีเพศสัมพันธ์ได้หากยังคงคลำได้เป็นก้อนเนื้อที่ช่องคลอด ก็ควรไปพบสูติ-นรีแพทย์เพื่อตรวจและรักษา การรักษาก็จะขึ้นอยู่กับสาเหตุที่เป็นค่ะ ในเบื้องต้น ก็ควรงดการมีเพศสัมพันธ์ไปก่อนค่ะ